IZVEDBENI SKLEP KOMISIJE

z dne 21. septembra 2011

o določitvi vprašalnika za poročanje o izvajanju Direktive 2008/1/ES Evropskega parlamenta in Sveta o celovitem preprečevanju in nadzorovanju onesnaževanja

(notificirano pod dokumentarno številko C(2011) 6502)

(Besedilo velja za EGP)

(2011/631/EU)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Direktive 2008/1/ES Evropskega parlamenta in Sveta z dne 15. januarja 2008 o celovitem preprečevanju in nadzorovanju onesnaževanja (1) ter zlasti člena 17(3) Direktive,

ob upoštevanju naslednjega:

Ker se bo vprašalnik, določen s Sklepom 2010/728/EU, za poročanje uporabljal do 31. decembra 2011, je treba določiti nov vprašalnik za naslednje triletno poročevalno obdobje ob upoštevanju izkušenj, pridobljenih pri izvajanju Direktive 2008/1/ES in uporabi prejšnjih vprašalnikov. Glede na to, da bo Direktiva 2008/1/ES razveljavljena s 7. januarjem 2014 in jo bo nadomestila Direktiva 2010/75/EU Evropskega parlamenta in Sveta z dne 24. novembra 2010 o industrijskih emisijah (celovito preprečevanje in nadzorovanje onesnaževanja) (3) , mora novi vprašalnik zajemati le dve leti, in sicer 2012 in 2013. Zaradi jasnosti je treba Sklep 2010/728/EU nadomestiti.

SPREJELA NASLEDNJI SKLEP:

Člen 1

1. Države članice za poročanje o izvajanju Direktive 2008/1/ES uporabijo vprašalnik, ki je določen v Prilogi.

2. Poročila, ki jih je treba predložiti, zajemajo obdobje od 1. januarja 2012 do 31. decembra 2013.

Člen 2

Sklep 2010/728/EU se razveljavi s 1. januarjem 2013.

Člen 3

Ta sklep je naslovljen na države članice.

(1) UL L 24, 29.1.2008, str. 8.

(2) UL L 313, 30.11.2010, str. 13.

(3) UL L 334, 17.12.2010, str. 17.

(4) UL L 377, 31.12.1991, str. 48.

PRILOGA

DEL 1

Vprašalnik o izvajanju Direktive 2008/1/ES o celovitem preprečevanju in nadzorovanju onesnaževanja

Splošne opombe:

Peti vprašalnik v skladu z Direktivo 2008/1/ES zajema leti 2012 in 2013. Glede na izkušnje, pridobljene z izvajanjem navedene direktive, in informacije, ki so že bile pridobljene na podlagi prejšnjih vprašalnikov, je sedanji vprašalnik usmerjen k spremembam in napredku držav članic pri izvajanju navedene direktive. Ker bo Direktiva 2008/1/ES razveljavljena s 7. januarjem 2014 in jo bo nadomestila Direktiva 2010/75/EU o industrijskih emisijah, je poročevalno obdobje omejeno na dve leti namesto treh. Da bi zagotovili neprekinjenost in omogočili neposredne primerjave s prejšnjimi izpolnjenimi vprašalniki, so v tem vprašalniku ohranjeni številni vidiki, ki jih vsebuje Sklep 2010/728/EU. Kadar so vprašanja podobna tistim iz prejšnjih vprašalnikov in se stanje ni spremenilo, se lahko navede zgolj sklic na predhodni odgovor. V primeru novih dogodkov je treba te opisati v novem odgovoru. Pri odgovorih na posebna vprašanja o splošnih predpisih ali uradnih smernicah, ki jih izdajo upravni organi, navedite splošne informacije o vrsti predpisov ali smernic in spletne povezave ali druge načine, ki omogočajo dostop do njih, če je to primerno.

1. Splošni opis

Ali so imele države članice kakršne koli težave pri izvajanju Direktive 2008/1/ES, povezane z omejeno razpoložljivostjo ali številom kadrovskih virov? Če je odgovor pritrdilen, opišite težave in morebitne načrte za njihovo odpravo v povezavi s prehodom na izvajanje Direktive 2010/75/EU.

2. Število obratov in dovoljenj (člen 2(3) in (4) ter člen 4)

2.1 Navedite podrobnosti o številu obratov, kot so opredeljeni v Direktivi 2008/1/ES, in dovoljenj po vrsti dejavnosti ob koncu poročevalnega obdobja ter pri tem uporabite obrazec in upoštevajte opombe iz dela 2.

2.2 Identifikacija obratov IPPC. Če je na voljo, navedite povezavo do javno dostopnih posodobljenih informacij, ki zajemajo imena, lego in glavno dejavnost (Priloga I) obratov IPPC v vaši državi članici. Če te informacije niso javno dostopne, predložite seznam vseh posameznih obratov, ki delujejo ob koncu poročevalnega obdobja (imena, lega in glavna dejavnost IPPC). Če tak seznam ni na voljo, pojasnite, zakaj je tako.

3. Vloge za dovoljenja (člen 6)

Opišite kakršne koli splošne predpise, navodila ali obrazce za vloge, ki so bili pripravljeni zaradi zagotavljanja, da vloge vsebujejo vse informacije, ki so potrebne v skladu s členom 6, ali na splošno ali v zvezi s posebnimi vprašanji (npr. metodologijo za ocenjevanje znatnih emisij iz obratov).

4. Usklajevanje postopka za izdajo dovoljenja in pogojev v dovoljenju (člena 7 in 8)

4.1 Opišite kakršne koli spremembe organizacijske strukture postopkov za izdajo dovoljenja (zlasti v zvezi z ravnmi pristojnih organov in razdelitvijo pristojnosti) od zadnjega poročevalnega obdobja.

4.2 Ali prihaja do kakršnih koli posebnih težav pri zagotavljanju popolnega usklajevanja postopka za izdajo dovoljenja in pogojev v dovoljenju v skladu s členom 7, zlasti če je vključenih več pristojnih organov? Opišite vso zakonodajo ali navodila, ki so pripravljena na to temo.

4.3 Kakšne pravne določbe, postopki ali smernice se uporabljajo za zagotovitev, da pristojni organi zavrnejo izdajo dovoljenja, če obrat ne izpolnjuje zahtev iz Direktive 2008/1/ES? Če so na voljo, navedite informacije o številu in okoliščinah, v katerih so bila dovoljenja zavrnjena.

5. Primernost in ustreznost pogojev v dovoljenju (člen 3(1)(d) in (f), člen 9 ter člen 17(1) in (2))

5.1 Opišite kakršne koli splošne predpise ali posebne smernice za pristojne organe, ki so bile izdane za: 1. postopke in merila za določitev mejnih vrednosti emisij in drugih pogojev v dovoljenju; 2. splošna načela za določitev najboljših razpoložljivih tehnologij; 3. izvajanje člena 9(4).

5.2 Vprašanja v zvezi z referenčnimi dokumenti BAT (BREF), pripravljenimi v skladu s členom 17(2) Direktive 2008/1/ES: 1. Kako se v splošnem pri določanju najboljših razpoložljivih tehnologij na splošno ali v posebnih primerih upoštevajo informacije, ki jih objavi Komisija v skladu s členom 17(2)? 2. Kako se BREF dejansko uporabljajo za določanje pogojev v dovoljenju?

5.3 Druga vprašanja v zvezi s pogoji v dovoljenju: (a) Ali so pri določitvi pogojev v dovoljenju upoštevani sistemi upravljanja z okoljem? Če je odgovor pritrdilen, kako? (b) Kateri pogoji v dovoljenju ali drugi ukrepi so običajno uporabljeni v namene iz člena 3(1)(f) (ponovna vzpostavitev kraja obratovanja po dokončnem prenehanju dejavnosti) in kako se izvajajo v praksi? (c) Kateri pogoji v dovoljenju v zvezi z energetsko učinkovitostjo so praviloma določeni (člen 3(1)(d))? (d) Ali je bila uporabljena možnost iz člena 9(3) o izbiri, da se ne določijo zahteve v zvezi z energetsko učinkovitostjo? Če je odgovor pritrdilen, kako se je to izvajalo?

6. Predpisana kakovost okolja (člen 10)

Ali so se pojavili primeri, v katerih se uporablja člen 10 in uporaba najboljših razpoložljivih tehnologij ne zadošča za izpolnjevanje predpisane kakovosti okolja (kot je opredeljena v členu 2(7))? Če je odgovor pritrdilen, navedite nekaj takšnih primerov in dodatne sprejete ukrepe.

7. Spremembe obratov (člen 12 in člen 2(10))

Kako se pristojni organi dejansko odločijo, v skladu s členom 12, ali „sprememba v obratovanju“ lahko vpliva na okolje (člen 2(10)), in ali je taka sprememba „znatna sprememba“, ki „ima lahko pomembne negativne vplive na ljudi ali okolje“ (člen 2(11))? Navedite zadevne pravne določbe, smernice ali postopke.

8. Ponovno preverjanje in posodobitev pogojev v dovoljenju (člen 13)

8.1 Ali je pogostost ponovnega preverjanja in, če je to potrebno, posodabljanja pogojev v dovoljenju (člen 13) določena z nacionalnim ali podnacionalnim zakonom ali na drug način, na primer z roki v dovoljenjih? Če je odgovor pritrdilen, kakšni so ti drugi načini? Navedite zadevno zakonodajo, smernice ali postopke.

8.2 Kakšna je značilna pogostost ponovnega preverjanja pogojev v dovoljenju? V primeru razlik med obrati ali panogami navedite informacije za ponazoritev, če so na voljo.

8.3 Iz česa je sestavljen postopek ponovnega preverjanja in posodabljanja pogojev v dovoljenju? Kako se izvaja določba za ponovno preverjanje pogojev v dovoljenju v primerih znatnih sprememb najboljših razpoložljivih tehnologij? Navedite zadevno zakonodajo, smernice ali postopke.

9. Izpolnjevanje pogojev v dovoljenju (člen 14)

9.1 Kako se zahteva iz člena 14, da upravljavci redno obveščajo organe o rezultatih spremljanja izpustov, izvaja v praksi? Navedite morebitne posebne predpise, postopke ali smernice za pristojne organe o tej temi.

9.2 Ali vsi upravljavci predložijo redno poročilo o spremljanju? Navedite informacije o povprečni pogostosti predložitve takšnih informacij. V primeru razlik med panogami navedite informacije za ponazoritev, če so na voljo.

9.3 Če informacije še niso bile predložene v poročilih v skladu s Priporočilom 2001/331/ES Evropskega parlamenta in Sveta z dne 4. aprila 2001 o določitvi minimalnih meril za okoljske inšpekcijske preglede v državah članicah (1), navedite razpoložljive informacije o obratih, za katere velja Direktiva 2008/1/ES, v zvezi z naslednjim: 1. glavnimi značilnostmi okoljskih inšpekcijskih pregledov, ki jih izvajajo pristojni organi; 2. skupnim številom ogledov na kraju samem, ki so jih pristojni organi izvedli v poročevalnem obdobju; 3. skupnim številom obratov, v katerih so bili v poročevalnem obdobju taki ogledi izvedeni; 4. skupnim številom ogledov na kraju samem, med katerimi so bili v poročevalnem obdobju izvedeni meritve emisij in/ali vzorčenje odpadkov s strani pristojnih organov ali v njihovem imenu; 5. vrstami dejavnosti (npr. sankcije ali drugi ukrepi), ki se v poročevalnem obdobju izvajajo zaradi nesreč, izrednih dogodkov in neizpolnjevanja pogojev v dovoljenju.

10. Čezmejno sodelovanje (člen 18)

Ali so se v poročevalnem obdobju uporabljale zahteve iz člena 18 v zvezi s čezmejnimi informacijami in sodelovanjem? Navedite primere, ki ponazarjajo splošne postopke, ki so se uporabljali.

11. Splošne ugotovitve

11.1 Ali v vaši državi članici obstajajo kakršne koli posebne težave v zvezi z izvajanjem, ki vzbujajo skrbi? Če obstajajo, jih navedite.

11.2 Ali obstajajo kakršne koli posebne informacije v zvezi z izvajanjem Direktive 2010/75/EU v vaši državi članici, ki so pomembne za tolmačenje informacij, predloženih na podlagi tega vprašalnika? Če obstajajo, jih navedite.

DEL 2

Obrazec za odgovor na vprašanje 2.1

VRSTA OBRATA A. OBRATI B. ZNATNE SPREMEMBE C. PONOVNO PREVERJANJE IN POSODOBITEV DOVOLJENJA Šifra Glavna dejavnost, ki se opravlja v obratu, kot je določeno v Prilogi I k Direktivi 2008/1/ES 1. Število obratov 2. Število obratov, zajetih v dovoljenju, ki je popolnoma skladno z Direktivo 2008/1/ES 3. Število znatnih sprememb, izvedenih med poročevalnim obdobjem brez dovoljenja, izdanega v skladu s členom 12(2) Direktive 2008/1/ES 4. Število obratov, za katere se je v poročevalnem obdobju ponovno preverilo dovoljenje IPPC v skladu s členom 13 Direktive 2008/1/ES 5. Število obratov, za katere se je v poročevalnem obdobju posodobilo dovoljenje IPPC v skladu s členom 13 Direktive 2008/1/ES 1 Energetika 1.1 Izgorevanje goriv 1.2 Rafinerije nafte in plina 1.3 Koksarne 1.4 Uplinjanje in utekočinjanje premoga 2 Kovine 2.1 Praženje/sintranje kovinskih rud 2.2 Proizvodnja surovega železa ali jekla 2.3(a) Vroče valjarne 2.3(b) Kovačnice 2.3(c) Nanašanje prevlek iz staljenih kovin 2.4 Livarne 2.5(a) Proizvodnja surovih neželeznih kovin 2.5(b) Taljenje neželeznih kovin 2.6 Površinska obdelava kovin in plastičnih mas 3 Minerali 3.1 Proizvodnja cementa ali apna 3.2 Proizvodnja azbesta 3.3 Proizvodnja stekla 3.4 Taljenje mineralnih snovi 3.5 Izdelava keramičnih izdelkov 4 Kemikalije 4.1 Proizvodnja organskih kemikalij 4.2 Proizvodnja anorganskih kemikalij 4.3 Proizvodnja gnojil 4.4 Proizvodnja sredstev za varstvo rastlin/biocidov 4.5 Proizvodnja farmacevtskih izdelkov 4.6 Proizvodnja eksplozivnih snovi 5 Odpadki 5.1 Odstranjevanje ali predelava nevarnih odpadkov 5.2 Sežiganje komunalnih odpadkov 5.3 Odstranjevanje nenevarnih odpadkov 5.4 Odlagališča 6 Drugo 6.1(a) Proizvodnja papirne kaše 6.1(b) Proizvodnja papirja in kartona 6.2 Predhodna obdelava ali barvanje vlaken ali tkanin 6.3 Strojenje kož 6.4(a) Klavnice 6.4(b) Obdelava in predelava živil 6.4(c) Obdelava in predelava mleka 6.5 Odstranjevanje in predelava živalskih trupov 6.6(a) Intenzivna reja perutnine 6.6(b) Intenzivna reja prašičev pitancev 6.6(c) Intenzivna reja plemenskih svinj 6.7 Površinska obdelava snovi z uporabo organskih topil 6.8 Proizvodnja ogljika ali elektrografita 6.9 Zajemanje tokov CO2 (Direktiva 2009/31/ES Evropskega parlamenta in Sveta (2)) Skupaj

Pojasnjevalne opombe k obrazcu:

Zbirka podatkov v tem obrazcu bo temeljila na „številu obratov“ in „številu znatnih sprememb“, pri čemer se uporabljata opredelitvi „obrata“ iz člena 2(3) in „znatnih sprememb“ iz člena 2(11) Direktive 2008/1/ES.

„Vrsta obrata“ se nanaša na glavno dejavnost, ki se opravlja v obratu. O obratih se poroča le v okviru ene same dejavnosti, tudi če se v obratu opravlja več dejavnosti IPPC.

Nadaljnje smernice in razlage v zvezi s podatki, ki jih je treba navesti v razpredelnici, so podane v opombah spodaj. Države članice morajo razpredelnico izpolniti čim bolj natančno.

A. „ŠTEVILO OBRATOV“ ob koncu poročevalnega obdobja (31. december 2013)

1. Število obratov: skupno število obratov IPPC (obstoječih in novih), ki delujejo v državah članicah ob koncu poročevalnega obdobja, ne glede na status njihovega dovoljenja.

2. Število obratov, zajetih v dovoljenju, ki je popolnoma skladno z Direktivo 2008/1/ES: skupno število obratov IPPC, ki so zajeti v enem ali več dovoljenjih, dodeljenih v skladu z Direktivo 2008/1/ES (vključno z dovoljenji, ki so bila izdana pred IPPC in so bila ponovno preverjena/posodobljena), ne glede na to, kdaj so bila izdana ali če je bilo dovoljenje iz katerega koli razloga ponovno preverjeno, posodobljeno ali spremenjeno/obnovljeno.

Države članice pri štetju števila obratov, o katerih je treba poročati, upoštevajo status dovoljenja, ki zajema vsak posamezni obrat ob koncu poročevalnega obdobja. Upoštevajte, da se številke nanašajo na obrate, ne dovoljenja (en obrat je lahko zajet v več dovoljenjih in obratno).

Pravilo o doslednosti : skupno število obratov IPPC (1), zmanjšano za skupno število obratov, ki so zajeti v dovoljenju, ki je popolnoma skladno z Direktivo 2008/1/ES (2), je enako številu obratov, ki iz katerega koli razloga niso zajeti v dovoljenju IPPC, ki je popolnoma skladno z navedeno direktivo (postopek še ni končan, vse dejavnosti niso v celoti zajete itd.). Kadar ta številka ni enaka nič, to nakazuje morebitno kršitev Direktive 2008/1/ES.

B. „ZNATNE SPREMEMBE“ med poročevalnim obdobjem (od 1. januarja 2012 do 31. decembra 2013)

3. Število znatnih sprememb, izvedenih med poročevalnim obdobjem brez dovoljenja, izdanega v skladu s členom 12(2) Direktive 2008/1/ES: število znatnih sprememb, ki so pristojnim organom poznane in jih upravljavci dejansko izvajajo brez dovoljenja, kot se zahteva v členu 12(2).

Kadar ta številka ni enaka nič, to nakazuje morebitno kršitev določb IPPC.

C. „PONOVNO PREVERJANJE in POSODOBITEV DOVOLJENJA“ med poročevalnim obdobjem (od 1. januarja 2012 do 31. decembra 2013)

4. Število obratov, za katere se je v poročevalnem obdobju ponovno preverilo dovoljenje IPPC v skladu s členom 13 Direktive 2008/1/ES: skupno število obratov, zajetih v enem ali več dovoljenjih, ki so bila ponovno preverjena v skladu s členom 13.

5. Število obratov, za katere se je v poročevalnem obdobju posodobilo dovoljenje IPPC v skladu s členom 13 Direktive 2008/1/ES: skupno število obratov, zajetih v enem ali več dovoljenjih, ki so bila posodobljena v skladu s členom 13.

(1) UL L 118, 27.4.2001, str. 41.

(2) UL L 140, 5.6.2009, str. 114.